L'Alcalde de Paterna anuncia que la ciutat continua creixent fins a situar-se en els 71.458 habitants
07/01/2020

# L'Alcalde de Paterna anuncia que la ciutat continua creixent fins a situar-se en els 71.458 habitants

[![L'Alcalde de Paterna anuncia que la ciutat continua creixent fins a situar-se en els 71.458 habitants](/images/noticias/2020/01/paterna-continua-creciendo.jpg)](/images/noticias/2020/01/paterna-continua-creciendo.jpg)

07.01.2020

*   Juan Antonio Sagredo ha afirmat que la ciutat continua augmentant en població, sent un dels municipis preferents per a molts ciutadans a l'hora d'establir la seua residència habitual
*   Quant a la població per sexes, del total d'habitants censats, 35.340 són homes i 36.141 són dones
*   Durant aquest 2019, s'han registrat a Paterna 582 naixements

El municipi de Paterna ha aconseguit la xifra rècord de 71.458 habitants, augmentant en més de mig miler la xifra d'empadronats i empadronades a la ciutat respecte a l'any passat.  
  
Així ho ha anunciat hui l'Alcalde de Paterna, Juan Antonio Sagredo, qui ha afirmat que “aquest increment i la tendència alcista de la població és el resultat de l'aposta de l'executiu socialista per convertir a Paterna en una ciutat atractiva per a viure i treballar, amb una àmplia oferta de serveis municipals i infraestructures que anem ampliant i millorant dia a dia”. A més, el primer edil ha ressaltat que “la taxa d'ocupació de Paterna, la major de tota la Comunitat Valenciana i la número 14 de tota Espanya, afavoreix que la ciutat siga triada de manera preferent per molts ciutadans i ciutadanes a l'hora d'establir la seua residència habitual”.  
  
“A Paterna, ho tenim tot”, ha destacat l'Alcalde Juan Antonio Sagredo al mateix temps que ha recordat que “hem aconseguit un municipi atractiu per a les empreses, amb gran dinamisme empresarial i amb serveis i infraestructures educatives i esportives de primer nivell que milloren la qualitat de vida dels nostres veïns i veïnes”.  
  
Quant a la població de Paterna per sexes, Sagredo ha precisat que, del total d'habitants censats, 36.141 són dones mentre que 35.340 són homes. Així mateix, l'Alcalde ha indicat que durant aquest 2019 s'han produït 582 naixements a la ciutat.  
  
Finalment, l'Alcalde ha tornat a reafirmar el seu compromís perquè Paterna siga considerada “Gran Ciutat” pel seu pes poblacional, manifestant la intenció de tot l'Equip de govern per a aconseguir que aqueix objectiu es faça realitat.